My Afrikaanse kat kom altyd weer | Maroela Media
‘n Baie treffende stuk.
As mens nie daai Jan-kat kosgee nie, gaan mens die rotte moet kosgee.
1 Wat ‘n louter vreugde om te hoor hoe Afrikaans “déél” is van my “soos die grond en die gras en die geskiedenis” : “Soos water deel is van ‘n vis se bestaan en gelyktydig ‘n bestaansvoorwaarde is, so was Afrikaans vir my onafskeidbaar deel van wie en wat ek is.”
2 Voorts, hoe verdiep dit selfvertroue om te besef dat “‘n poging om kultuurgroepe uit te wis of weg te wens, ‘n koppige veerkrag uitlok.” Soos Friedrich Nietzsche bevestig: “Uit die militêre lewenskool: Wat my nie doodmaak nie, maak my sterker.”
3 Dankie Flip dat jy so vas glo: Die Afrikaanse kat kom weer!
Die skryfstuk gee ‘n deel van jou eie verhaal, en dit raak natuurlik ‘n mens. Ek het dit nou weer gelees. Dit dra ook iets van die atmosfeer en ritmes van Afrikaanse plase oor. Daardie unieke Westerse leefwereld in Afrika wat ons grootouers kon meemaak, en soms ook ons.
Ek hoop dat al jou harde werk en Dirk Hermann-hulle se Treurgrond egter sal inagneem: in die buiteland moet die kat dalk in ‘n ander Engels vir voorstedelikes kan miaau.
Want verstaan buitelandse meningsvormers uit verre veilige voorstede werklik waaroor dit hier gaan?
Dit gaan oor ‘n taal en moorde op plase en in woonbuurte, maar oor meer. Dit gaan letterlik en figuurlik oor die uitbrand van unieke kultuurruimtes. Die stukkendslaan van die lewensskakeltjies wat oupas en oumas, pa’s en ma’s, kinders en kleinkinders verbind.
Dit gaan oor menswees en die lewe in sy diepste betekenis. Enige Westerling met ‘n gladde menseregtespreuk op die lippe behoort in skaamte weg te sluip as hy of sy niks hieroor noem nie. Net soos mens reguit die enkeles onder jou eie mense moet vasvat wat nie respek vir andere toon nie.
Sou gerigte kultuurtoerisme of meer verblyf op plase vir buitelandse toeriste ‘n oplossing bied? Of is dit net enkele vreemdelinge wat – soos Louis du Plessis gister noem in reaksie op Alana Bailey se stuk – hulself wel hul kan inleef in wat ander mense meemaak?
Daleendejager · 8 jare gelede
Treurgrond gaan weliswaar in Engels beskikbaar wees as Land of Sorrow.